वित्त मंत्रालय फिन टेक को रेगुलेट करने के लिए नियम बना रहा है। रिजर्व बैंक ऑफ इंडिया (आरबीआई) की रिपोर्ट के मुताबिक वर्ष 2013-14 के बीच फिनटेक इंडस्ट्री में 282 फीसदी की बढ़ोतरी हुई और 2015 तक फिनटेक का कारोबार 45 करोड़ डॉलर का हो गया। फिलहाल भारत में 400 फिनटेक कंपनियां काम कर रही हैं। वर्ष 2020 तक इनके कारोबार में 170 फीसदी की बढ़ोतरी का अनुमान लगाया गया है। नैसकॉम के अनुमान के मुताबिक भारत का फिनटेक साफ्टवेयर मार्केट वर्ष 2020 तक 2.4 अरब डॉलर का हो जाएगा।